turjo4nis/wikipedia-bn-dump-20250701 huggingface dataset:
নিউটন (একক)



সংজ্ঞা 
এক কিলোগ্রাম ভরের কোন বস্তুকে এক মিটার/বর্গ-সেকেন্ড ত্বরণ দিতে এর উপর যে পরিমাণ বল প্রয়োগ করতে হয়, তাকে এক নিউটন বল বলা হয়। গাণিতিকভাবে,:১ নিউটন = ১ কেজি*মি/সেকেন্ড২

উদাহরণ 
 প্রায় ১০২ গ্রাম ভরের বস্তুর (যেমন, একটি ছোট আপেল) উপর পৃথিবী অভিক‌র্ষীয় বলের মান ১ নিউটন।
 পৃথিবীর পৃষ্টে ১ কেজি ভরের বস্তুর উপর প্রায় ৯.৮১ নিউটন নিন্মমুখি বল প্রযুক্ত হয়।
 ৭০ কেজি ভরের একজন মানুষের উপর পৃথিবী অভিক‌র্ষীয় বলের মান প্রায় ৬৮৬ নিউটন।
 বল পরিমাপের বহুল ব্যবহৃত আরেকটি একক কিলোনিউটন বা kN. ১ কিলোনিউটন = ১০০০ নিউটন

এসআই একক
বলের একক
এসআই লব্ধ একক
আইজ্যাক নিউটন
আবদুল জব্বার (দ্ব্যর্থতা নিরসন)

আবদুল জব্বার নামটি নিম্নের ব্যক্তিবর্গকে নির্দেশ করতে পারেঃ

 আবদুল জব্বার -বীর প্রতীক খেতাব প্রাপ্ত মুক্তিযোদ্ধা।
 আবদুল জব্বার (রাজনীতিবিদ) -বাংলাদেশের রাজনীতিবিদ ও একুশে পদক প্রাপ্ত মুক্তিযোদ্ধা।
 আবদুল জব্বার (ভাষা শহিদ) বাংলাদেশের ভাষা শহিদ।
 আবদুল জব্বার (বীর প্রতীক), স্বাধীনতা যুদ্ধের খেতাবপ্রাপ্ত মুক্তিযোদ্ধা।
 আবদুল জব্বার (সাহিত্যিক), ভারতীয় সাহিত্যিক

আরও দেখুন 

 আব্দুল জব্বার -বাংলাদেশের সংগীত শিল্পী।
 মোহাম্মদ আবদুল জব্বার -বাংলাদেশের জ্যোতির্বিজ্ঞানী।
 আবদুল জব্বার খান -পাকিস্তান জাতীয় পরিষদের ষষ্ঠ স্পিকার।
 আবদুল জব্বার খান (বীর প্রতীক) -স্বাধীনতা যুদ্ধের খেতাবপ্রাপ্ত মুক্তিযোদ্ধা।
 আব্দুল জব্বার খান (চলচ্চিত্র পরিচালক) -বাংলাদেশের অভিনেতা ও চলচ্চিত্র পরিচালক।

আরবি পুরুষবাচক প্রদত্ত নাম
পুরুষবাচক প্রদত্ত নাম
মিশ ধাতু

মিশ ধাতু (Misch metal) ৫০% সিরিয়াম(Cerium), ২৫% ল্যান্থানাম(Lanthanum), ১৮% নিওডিমিয়াম(Neodymium), ৫% প্র্যাসিওডিমিয়াম(Praseodymium) এবং অন্যান্য বিরল মৃত্তিকা ধাতুর সংকর। হাল্কা চকমকি পাত (Flint) তৈরিতে লোহার সাথে মিশ ধাতু প্রায় ৩০% পর্যন্ত আর লোহার নমনীয়তা বাড়াতে এই ধাতু স্বল্পমাত্রায় সংকর হিসাবে মেশান হয়ে থাকে। এছাড়াও এই ধাতু মিশিয়ে তামা-সংকরকে শক্ত, এলুমিনিয়াম-সংকরকে মজবুত, ম্যাগনেশিয়াম-সংকরকে চাপ ও তাপ-জনিত বিকৃতি(Creep) থেকে রক্ষা এবং নিকেল-সংকরকে বেশীমাত্রার জারণ(Oxidation) থেকে রক্ষা করা হয়।

সিরিয়ামের সংকর ধাতু
লোহার সংকর ধাতু
তামার সংকর ধাতু
অ্যালুমিনিয়ামের সংকর ধাতু
ল্যান্থানামের সংকর ধাতু
একলব্য

গুরুর প্রতি শিষ্যের একনিষ্ঠ ভক্তির উদাহরণ একলব্য। গুরুদেব দ্রোনের কাছে একলব্য গিয়েছিলেন যুদ্ধবিদ্যা শিখতে। কিন্তু একলব্য ক্ষত্রিয় ছিল না বলে দ্রোন তাকে শিষ্য হিসেবে গ্রহণ করতে রাজী হননি। কিন্তু বালক একলব্য দ্রোনকেই গুরু মেনে গহীন বনে একমনে যুদ্ধবিদ্যা শিখতে থাকে। একদিন দেখা যায় একলব্য দ্রোনের ক্ষত্রিয় শিষ্যদের চেয়েও বড় যোদ্ধা হয়ে যান। বনে ঘুরতে এসে একদিন দ্রোন একলব্যের প্রতিভার পরিচয় পেয়ে জানতে চান কে তার গুরু। একলব্য দ্রোনকেই গুরু বলে জানায়। দ্রোন তখন গুরুদক্ষিণা হিসেবে একলব্যে হাতের বুড়ো আঙ্গুল দাবি করে। একলব্য বিনাবাক্যে গুরুকে তা দিয়ে দেয়। মহাভারতে উক্ত একলব্য দ্রোণাচার্যের নিকট ধনুবিদ্যা শিক্ষা করবার জন্য উপনীত হলে দ্রোন তাকে প্রত্যাখ্যান করেন। ফলে একলব্য দ্রোণাচার্যের মূর্তি স্থাপন করে গুরু রূপে উপাসনা করে সেই মূর্তির মাধ্যমে ধনুর বিদ্যা লাভ করেন অর্থাৎ পরমাত্মাই গুরু দ্রোণের মুর্তির মাধ্যমে। অর্থাৎ প্রতিকৃতির মাধ্যমে ধনুক বিদ্যা প্রাপ্ত হন। উপকোসলকে দক্ষিণাগ্নি,গারহপত্যাগ্নি,আহবণীয়াগ্নি ব্রহ্ম জ্ঞান দিয়ে ছিলেন। গুরু অল্পজ্ঞ হলেও গুরুকে ব্রহ্মা, বিষ্ণু, মহেশ্বর জ্ঞানে সেবা শুশ্রূষা করলে সেই গুরুর উপদেশ ক্রমে শিষ্য মোক্ষ লাভ করতে পারে।

একলব্য ছিলেন একজন শক্তিশালী তীরন্দাজ এবং যোদ্ধা। 

পরে মথুরায় যুদ্ধের সময় ভগবান শ্রীকৃষ্ণের হাতে একলব্য নিহত হন। তাঁর মৃত্যুর পর একলব্য ধৃষ্টদ্যুম্নরূপে পুনর্জন্ম গ্রহণ করেন এবং কুরুক্ষেত্রের যুদ্ধে দ্রোণকে হত্যা করেন।

তথ্যসূত্র 

মহাভারতের চরিত্র
মহাভারত
দলিত
দলিত সাহিত্য
উপমহাদেশীয় আদিবাসী
ভারতের তফসিলি জনজাতি
প্লাজমা

আয়নিত গ্যাস ও ইলেকট্রনের সমন্বয়ে গঠিত পদার্থের চতুর্থ অবস্থাকে প্লাজমা বলে।     
প্লাজমা পদার্থের চতুর্থ অবস্থা (কঠিন, তরল ও বায়বীয়র পর)। প্লাজমা হচ্ছে আয়নিত গ্যাস যেখানে মুক্ত ইলেকট্রন এবং ধনাত্মক আয়নের সংখ্যা প্রায় সমান। আন্তঃনাক্ষত্রিক স্থানে, গ্যাস ক্ষরণ টিউবে, নক্ষত্রের (এমনকী সূর্যের) বাতাবরণে এবং পরীক্ষামূলক তাপ-নিউক্লীয় বিক্রিয়কে (Thermonuclear reactor) প্লাজমা দেখতে পাওয়া যায়।
বৈদ্যুতিকভাবে প্রশম থাকা সত্ত্বেও প্লাজমা সহজেই বিদ্যুৎ পরিবহন করে। এদের থাকে অত্যুচ্চ তাপমাত্রা।

প্লাজমার কণাগুলি আয়নিত হওয়ায় গ্যাসের সাথে এর কিছু আচরণগত পার্থক্য আছে। গবেষণাগারে নিম্নচাপে রেখে গ্যাসকে (যতক্ষণ না গ্যাসীয় কণাগুলির গড় গতিশক্তি গ্যাসীয় অণু বা পরমাণুসমূহের আয়নীকরণ শক্তির কাছাকাছি হচ্ছে ততক্ষণ) উত্তপ্ত করে প্লাজমা তৈরি করা যায়। অত্যুচ্চ তাপমাত্রায় (প্রায় ৫০০০০ কেলভিন বা তার উপরে) গ্যাসীয় কণাগুলির মাঝে সংঘর্ষের কারণে গ্যাসের ঝটিতি আয়নায়ন (Cascading ionization) ঘটে। তবে কিছু কিছু ক্ষেত্রে, যেমন- প্রতিপ্রভ(Fluorescent) বাতিতে, প্লাজমাকণাগুলি নিরন্তর ধারকের দেয়ালের সাথে সংঘর্ষে লিপ্ত হওয়ায় শীতলীকরণ এবং পুনর্মিলন (Recombination) ঘটে যার ফলে সামগ্রিক তাপমাত্রা বেশ নিচু থাকে। এসব ক্ষেত্রে সাধারণত আংশিক আয়নীকরণ ঘটে এবং বিপুল শক্তির জোগান (Input) দরকার হয়। তাপ-নিউক্লীয় বিক্রিয়কে প্লাজমাকণাসমূহকে তড়িচ্চুম্বকীয় ক্ষেত্রের মাধ্যমে ধারকের দেয়াল থেকে দূরে রাখা হয় যাতে প্লাজমার তাপমাত্রা অত্যুচ্চ থাকে (পিঞ্চ ক্রিয়া দেখুন)।

তথ্যসূত্র 

পদার্থবিজ্ঞান
তড়িৎচুম্বকত্ব
জ্যোতিঃপদার্থবিজ্ঞান
তড়িৎ পরিবাহী
গ্যাস
পদার্থের দশা
পিঞ্চ ক্রিয়া

দুটি সমান্তরাল পরিবাহকের মধ্য দিয়ে একই দিকে বিদ্যুৎ প্রবাহ ঘটলে পরিবাহকযুগলের মধ্যে যে চৌম্বকীয় আকর্ষণ দেখা যায়, তাকেই পিঞ্চ ক্রিয়া বলে।

এই বল প্রথমদিককার আবেশ চুল্লী-গুলিতেই দেখা গিয়েছিল। ১৯৪০ সাল থেকে শুরু করে তাপ-নিউক্লীয় বিক্রিয়ক-এর মধ্যে উত্তপ্ত প্লাজমাকে সংঘবদ্ধ রাখার উপায় হিসেবে এই ক্রিয়ার উপর আজতক ব্যাপক গবেষণা হয়ে আসছে। পরীক্ষামূলক টরয়েডীয় তাপ-নিউক্লীয় বিক্রিয়কে তাড়িৎচৌম্বকীয় আবেশের মাধ্যমে প্লাজমায় বিপুল তড়িৎপ্রবাহ সৃষ্টি করা হয়; এই তড়িৎপ্রবাহ প্লাজমাকে একাধারে যেমন উত্তপ্ত করে তোলে তেমনি পিঞ্চ ক্রিয়ার মাধ্যমে(প্লাজমা মেঘকে কতগুলি সমাক্ষ সিলিন্ডার চিন্তা করলে, পরপর দুটি সিলিন্ডারকে মনে হবে সমান্তরাল দুটি পরিবাহক যাদের মধ্য দিয়ে একই দিকে তড়িৎ প্রবাহিত হওয়ায় তারা পরস্পরকে আকর্ষণ করবে) টিউবের দেয়াল থেকে প্লাজমাকে দূরে রাখে।

তথ্যসূত্র

পদার্থবিজ্ঞান
সংযোজন শক্তি
ওলন্দাজ উদ্ভাবন
বাকলিয়া সরকারি উচ্চ বিদ্যালয়

বাকলিয়া সরকারি উচ্চ বিদ্যালয় (সাবেক বাকলিয়া সরকারি ল্যাবরেটরী উচ্চ বিদ্যালয়)  চট্টগ্রাম শহরের পশ্চিম-বাকলিয়ায় অবস্থিত একটি সরকারি বিদ্যালয়। বাকলিয়া থানার অন্তর্গত এই বিদ্যালয়টি প্রতিষ্ঠিত হয় ১৯৬৭ খ্রিষ্টাব্দে। পূর্বে বিদ্যালয়টিতে কেবল ছাত্রদের অধ্যায়নের সুযোগ ছিলো। ২০০৯ খ্রিষ্টাব্দে দ্বৈত শাখা চালু করার মাধ্যমে প্রভাতী শাখায় ছাত্রীদের অধ্যায়নের সুযোগ দেওয়া হয়। 

চট্টগ্রাম বোর্ডের প্রথমসারির শীর্ষস্থানীয় বিদ্যালয় সমূহের মধ্যে একটি। ২০১৫ সালের মাধ্যমিক পরীক্ষার ফলাফল অনুযায়ী চট্টগ্রাম বোর্ডের শীর্ষ ২০টি স্কুলের মধ্যে এই স্কুল ১৯তম হয়। এছাড়াও ২০১৭ সালের জিপিএ৫ এর  ভিত্তিতে চট্টগ্রাম বোর্ডের সেরা দশটি স্কুলের মধ্যে বাকলিয়া সরকারি উচ্চ বিদ্যালয় ৯ম তম স্থান দখল করে। এবং ২০২১ সালের অনুষ্ঠিত এসএসসি পরীক্ষায় ফলাফলের ভিত্তিতে বোর্ডের মধ্যে ৭ম স্থান দখল করে নেই।

ইতিহাস
স্বাধীনতাপূর্ব সময়ে তৎকালীন পাকিস্তান সরকার চট্টগ্রামের চকবাজারস্থ বাকলিয়া এলাকায় এই বিদ্যালয়টি স্থাপন করে। পরবর্তিতে ১৯৭১ সালে বাংলাদেশ স্বাধীন হওয়ার পর বিদ্যালয়টি বাংলাদেশ সরকারের তত্ত্বাবধানে চলে আসে।

বিদ্যালয় চত্বর বর্ণনা
মূল ভবন, প্রধান শিক্ষকের কার্যালয় ভবন, শিক্ষক ও কর্মীদের আবাসিক ভবন এবং প্রধান শিক্ষকের বাসভবন মিলে চারটি ভবন এই বিদ্যালয়ে রয়েছে। বিদ্যালয়ের মূল ভবনটি ইংরেজি 'T' আকৃতি বিশিষ্ট। এই মূল ভবনটি দ্বি-তল। এর অভ্যন্তরে সহকারী-প্রধান শিক্ষকের অফিস, শিক্ষকদের সমাবেশ কক্ষ, একাউন্ট ও কর্মচারীদের অফিস, অডিটোরিয়াম, স্কাউট ও বিএনসিসি কক্ষ, পাঠাগার, সায়েন্স ল্যাব ও পর্যাপ্ত পরিমাণ শ্রেণীকক্ষ রয়েছে। মূল ভবনের পাশে অবস্থিত প্রধান শিক্ষকের কার্যালয় ভবনটি ত্রি-তল বিশিষ্ট যেখানে নিচ-তলায় প্রধান শিক্ষকের কার্যালয় দপ্তর এবং দ্বিতীয় ও তৃতীয় তলায় শ্রেণীকক্ষ বিদ্যমান। শিক্ষক ও কর্মীদের আবাসিক ভবনটি ত্রি-তল বিশিষ্ট আর প্রধান শিক্ষকের বাসভবনটি বর্তমানে পরিত্যক্ত।

পাঠ কার্যক্রম
এই বিদ্যালয়ের শিক্ষার মধ্যম বাংলা। সিলেবাস শিক্ষাবোর্ড কর্তৃক নির্ধারিত। মধ্য সাময়িক ও বার্ষিক নামে বছরে দুইটি পরীক্ষা অনুষ্ঠিত হয়ে থাকে।  প্রত্যেক শ্রেণীতে সৃজনশীল পদ্ধতিতেই পরীক্ষা কার্যক্রম সম্পন্ন হয়। নবম ও দশম শ্রেণীর বিজ্ঞান শাখার শিক্ষার্থীদের লিখিত পরীক্ষায় অংশগ্রহণের পাশাপাশি ব্যবহারিক পরীক্ষাতেও অংশগ্রহণ বাধ্যতামূলক।

ভর্তি
ভর্তি পরীক্ষার মাধ্যমে এই বিদ্যালয়ে ৫ম থেকে ৯ম শ্রেণীতে ভর্তি  কার্যক্রম সম্পন্ন হয়ে থাকে। ভর্তি পরীক্ষায় মেধাতালিকার মাধ্যমে নির্বাচিত শিক্ষার্থীদের  সাধারণত জানুয়ারীতেই ভর্তি করানো হয়। ৫ম শ্রেণীতে ২০০ জন, ৬ষ্ঠ শ্রেণীতে ১০০ জন, ৭ম শ্রেণীতে ৪৫ জন, ৮ম শ্রেণীতে ৪০ জন এবং ৯ম শ্রেণীতে ৯৫ জন শিক্ষার্থী ভর্তি করা হয়। এছাড়া এই বিদ্যালয়ের শিক্ষকগণ সহকারী শিক্ষক নিয়োগ পরীক্ষায় উত্তীর্ণ হওয়ার পর বিদ্যালয়ে শিক্ষক হিসেবে যোগদান করেন।

সহ শিক্ষা কার্যক্রম
 বাংলাদেশ স্কাউটস
গার্ল গাইডস
 বিএনসিসি
 রেডক্রিসেন্ট

আরো দেখুন 
 চট্টগ্রামের বিদ্যালয়সমূহের তালিকা
 বাংলাদেশের বিদ্যালয়ের তালিকা

তথ্যসূত্র

১৯৬৭-এ প্রতিষ্ঠিত শিক্ষাপ্রতিষ্ঠান
চট্টগ্রামের সরকারি বিদ্যালয়
১৯৬৭-এ পূর্ব পাকিস্তানে প্রতিষ্ঠিত
বিএনসিসি-এর কর্ণফুলী রেজিমেন্টের ইউনিট
কেলভিন

কেলভিন হলো তাপগতীয় তাপমাত্রার এস. আই. একক। ১ কেলভিন হলো পানির ত্রৈধ বিন্দুর তাপগতীয় তাপমাত্রার ১/২৭৩.১৬ ভগ্নাংশের সমান। তাপমাত্রার পার্থক্য কেলভিন এবং ডিগ্রি সেলসিয়াস(সেন্টিগ্রেড) স্কেলে সমান; কিন্তু ডিগ্রি সেলসিয়াসে প্রকাশিত একটি নির্দিষ্ট তাপমাত্রা সংখ্যাগতভাবে কেলভিনে প্রকাশিত তাপমাত্রার চেয়ে ২৭৩.১৫ পরিমাণ ক্ষুদ্রতর।

অর্থাৎ, ১ ডিগ্রি সেলসিয়াস = ১ কেলভিন - ২৭৩.১৫

কেলভিনকে 'K' দ্বারা সূচিত করা হয়।

পরম শূন্য তাপমাত্রা হলো ০ K(বা -২৭৩.১৫ ডিগ্রি সেলসিয়াস)। ১৯৬৭ সালের আন্তর্জাতিক ঐকমত্যের ভিত্তিতে পূর্বেকার প্রচলিত নাম ডিগ্রি কেলভিন অচল হয়ে গেছে। এই এককের নামটি আসলে লর্ড কেলভিন(১৮২৪-১৯০৭)-এর নামে রাখা হয়েছে।

ইতিহাস

১৮৪৮ সালে, উইলিয়াম থমসন, যার নাম পরে লর্ড কেলভিন হয়েছিল, তিনি তার গবেষণাপত্রে লিখেছেন, "একটি সম্পূর্ণ তাপমাত্রাযুক্ত স্কেলে, যা একটি স্কেলের প্রয়োজনের জন্য, যার মাধ্যমে 'অসীম ঠান্ডা' (পরম শূন্য) স্কেল এর নাল পয়েন্ট ছিল এবং যা তার একক বৃদ্ধি জন্য ডিগ্রি সেলসিয়াস ব্যবহার করে।"
কেলভিন গণনা করেছিলেন যে বাতাসে পরম শূন্য তাপমাত্রা থার্মোমিটারগুলিতে -২৭৩ ডিগ্রি সেলসিয়াসের সমতুল্য ছিল।

ব্যবহারিক প্রয়োগ

তথ্যসূত্র

পদার্থবিজ্ঞান
এসআই একক
স্কটল্যান্ডীয় উদ্ভাবন
লসন শর্ত

লসন শর্ত হলো তাপ-নিউক্লীয় বিক্রিয়ক থেকে শক্তি স্ফুরণের জন্য প্রয়োজনীয় একটি শর্ত। এটি সর্বপ্রথম প্রকাশ করেন জে. ডি. লসন।

এটাকে সাধারনতঃ ফিউশান্-জ্বালানীর কণাসমূহের ঘনত্ব এবং শক্তি পরিশোধ (Energy breakeven)-এর জন্য দরকারি অবরোধকালের (Containment time) গুণফলের ক্ষুদ্রতম মান হিসেবে প্রকাশ করা হয়ে থাকে। অর্থাৎ, এ হলো বিক্রিয়াকারী কণাসমূহের প্রয়োজনীয় ঘনত্ব এবং এই কণাসমূহকে প্রজ্বলন তাপমাত্রায় (Ignition temperature) উত্তপ্ত করতে ব্যবহৃত শক্তির চেয়ে বেশি শক্তি উৎপাদন করতে তাদেরকে যে সময়কাল বিক্রিয়া করতে হয় তার পরিমাপ।

প্রজ্বলন তাপমাত্রায় ডিউটেরিয়াম এবং ট্রিটিয়াম-এর একটি ৫০ : ৫০ মিশ্রণের জন্য এই গুণফলের মান ১০১৪ এবং ১০১৫ প্রতি ঘন সেন্টিমিটার-সেকেন্ড এর মধ্যে থাকে।

পদার্থবিজ্ঞান
সংযোজন শক্তি
প্রোটন

প্রোটন একটি মৌলিক কণিকা। এটি স্থিতিশীল উপ-পরমাণু কণা। প্রতীক p, H+, or 1H+ । এর ভর একটি নিউট্রনের তুলনায় সামান্য কম এবং একটি ইলেক্ট্রনের ভরের 1,836 গুণ ( প্রোটন-ইলেক্ট্রন ভরের অনুপাত )। এর রয়েছে ইলেকট্রনের সমমানের (১.৬০২১৭৬৪৮৭(৪০)X ১০−১৯কুলম্ব) আধান; পার্থক্য শুধু এটুকুই যে, ইলেকট্রনের আধান ঋণাত্মক আর প্রোটনের আধান ধনাত্মক।

প্রোটনের নিশ্চল ভর হলো ১.৬৭২৬১৪ X ১০−২৭ কিলোগ্রাম, যা ইলেকট্রনের ভরের তুলনায় ১৮৩৬.১২ গুণ বেশি। পারতপক্ষে, প্রোটন হলো একটি হাইড্রোজেন আয়ন যা সকল পারমাণবিক নিউক্লিয়াস-এ বিদ্যমান।

একটি হাইড্রোজেন কণা হতে একটি ইলেকট্রন সরিয়ে নিলে যে ধনাত্মক আধান যুক্ত কণা (H+) অবশিষ্ট থাকে তাই প্রোটন।

তথ্যসূত্র

বহিঃসংযোগ 

 Particle Data Group
 Large Hadron Collider

মৌলিক কণিকা

ml:പ്രോട്ടോണ്‍
প্রোটন
ব্যারিয়ন
ক্যাটায়ন
নিউক্লিয়ন
হাইড্রোজেন পদার্থবিজ্ঞান
স্থির ভর

স্থির বস্তুর প্রসঙ্গ-কাঠামোতে স্থির কোন পর্যবেক্ষক পরিমাপ করে ঐ বস্তুর যে ভর পান তা-ই বস্তুটির স্থির ভর। অর্থাৎ বস্তু এবং পর্যবেক্ষক-এর মধ্যে আপেক্ষিক বেগ না থাকলে পর্যবেক্ষক-এর পরিমাপে বস্তুর যে ভর পাওয়া যায় সেটাই স্থির ভর (বা, নিশ্চল ভর)।

আরও দেখুন 
 আপেক্ষিক ভর
 আপেক্ষিকতা তত্ত্ব

পদার্থবিজ্ঞান
আপেক্ষিকতা তত্ত্ব
ভর
ভৌত রাশি
আপেক্ষিক ভর

কোন প্রসঙ্গ-কাঠামো (ইংলিশে, reference frame) থেকে কোন স্থির পর্যবেক্ষক কোন বস্তুর যে ভর পরিমাপ করেন তা বস্তুটির আপেক্ষিক ভর। এই ভরটি ঐ প্রসঙ্গ-কাঠামো সাপেক্ষে ঐ বস্তুর ভরের উপর নির্ভর করে। পক্ষান্তরে কোন বস্তুর স্থির ভর প্রসঙ্গ-কাঠামো নিরপেক্ষ।

আপেক্ষিকতার বিশেষ তত্ত্ব অনুসারে  দ্রুতিতে গতিশীল কোন বস্তুর ভর  হবে,
 
যেখানে  হলো এর ভর এবং  হলো আলোর দ্রুতি।

সুতরাং, কোন বস্তুর দ্রুতি যদি আলোর দ্রুতির কাছাকাছি হয় কেবল তখনি তার আপেক্ষিক ভর ও নিশ্চল ভর এর মধ্যে উল্লেখযোগ্য পরিমাণ পার্থক্য দেখা যাবে। উদাহরনস্বরূপ, যখন , আপেক্ষিক ভর, স্থির ভর অপেক্ষা ১৫% বেশি হয়।

পদার্থবিজ্ঞান
বাংলা একাডেমী বিজ্ঞান বিশ্বকোষ

বাংলা ভাষায় বিজ্ঞান চর্চার পথ সুগম করার জন্য বাংলা একাডেমি বিজ্ঞান বিশ্বকোষ প্রকাশের পরিকল্পনা নেয়া হয়। এই গ্রন্থের প্রধান সম্পাদক ছিলেন আবদুল্লাহ আল মুতী শরফুদ্দিন। প্রথম খণ্ড প্রকাশিত হয় ১৯৯৮ সালের জুন মাসে। ২য় খণ্ড প্রকাশিত হয় ১৯৯৯ সালের নভেম্বরে।

সম্পাদকগণ

সংকলক তালিকা

তথ্যসূত্র 

বাংলা ভাষার বিশ্বকোষ
বাংলা একাডেমির বই
তেইশ নম্বর তৈলচিত্র

তেইশ নম্বর তৈলচিত্র বাংলাদেশী ঔপন্যাসিক আলাউদ্দিন আল আজাদের প্রথম উপন্যাস। ১৯৬০ সালে পদক্ষেপ নামক এক পত্রিকার ঈদ সংখ্যায় উপন্যাসটি প্রথম ছাপা হয়। পরবর্তীকালে নওরোজ কিতাবিস্তান উপন্যাসটি বই আকারে প্রকাশ করে। এ পর্যন্ত মুক্তধারা সহ অন্যান্য প্রকাশক কর্তৃক বহুবার মুদ্রিত হয়েছে।

১৯৭৭ সালে বইটি চলচ্চিত্রে রূপায়িত হয়। সুভাষ দত্ত পরিচালিত এই ছায়াছবিটির শিরোনাম ছিল বসুন্ধরা। অভিনয় করেন ববিতা এবং ইলিয়াস কাঞ্চন। এটিই কাঞ্চনের অভিনীত প্রথম চলচ্চিত্র। বসুন্ধরা সাতটি জাতীয় চলচ্চিত্র পুরস্কার জয়লাভ করে।

তেইশ নম্বর তৈলচিত্র বেশ কয়েকটি ভাষায় অনুবাদ করা হয়েছে। বুলগেরীয় ভাষায় অনুদিত হয়েছে "পোত্রেৎ দুবাতসাৎ ত্রি" শিরোনামে।

তথ্যসূত্র 

বাংলা ভাষার উপন্যাস
নওরোজ কিতাবিস্তানের বই
অবলোহিত বিকিরণ

যে সকল তড়িৎ চৌম্বক বিকিরণের তরঙ্গ দৈর্ঘ্যের সীমা ১ মাইক্রোমিটার থেকে ১ মিলিমিটার পর্যন্ত বিস্তৃত তাদের বলা হয় অবলোহিত বিকিরণ (আইআর) রশ্মি। এই বিকিরণের তরঙ্গ দৈর্ঘ্য দৃশ্যমান আলোক তরঙ্গ দৈর্ঘ্য অপেক্ষা সামান্য বড়। খালি চোখে এদের দেখা যায় না। উইলিয়াম হার্শেল ১৮০০ সালে এই বিকিরণ আবিষ্কার করেন।
উত্তপ্ত সিরামিক এর একটি উত্তম উৎস। এটি দৃশ্যমান অঞ্চল হতে অর্থাৎ visible বা 'infra' এর পর থেকেই শুরু। এটি Near IR, Middle IR ও Far IR এরুপ তিনটি অংশে বিভক্ত। IR (Infrared) অর্থাৎ অবহেলিত বর্ণালি হলো কম্পন বর্ণালি। কোন স্থায়ী বা পরিবর্তনযোগ্য ডাইপোল মোমেন্ট বিশিষ্ট কম্পনশীল অণু IR অঞ্চলের রেডিয়েশন শোষণ করলে তা এক শক্তির কম্পন স্তর থেকে উচ্চ শক্তির কম্পন স্তরে উন্নীত হয়। ফলে কম্পনশক্ত্যির পরিবর্তন ঘটে, শোষণ ঘটে। এতে কম্পন বর্ণালি উৎপন্ন হয়। প্রতিটি পদার্থের আণবিক গঠন অনুসারে তার নিজস্ব বৈশিষ্ট্যমূলক IR বর্ণালি রয়েছে। আর এ IR বর্ণালি বিশ্লেষণ করে পদার্থ শনাক্ত করা যায়।

প্রয়োগ

রসায়ন বিজ্ঞানে 
রাসায়নিক বিক্রিয়ায় বিক্রিয়ক ও উৎপাদের কম্পন ব্যান্ড থেকে বিক্রিয়ার সম্ভাব্যতা ও বিক্রিয়ার হার সম্পর্কে ধারণা পাওয়া যায়। আবার কোন পদার্থের দ্রবণে ঘনমাত্রা নির্ণয়েও অবলোহিত রশ্মি বা বর্নালি ব্যবহার করা হয়। জৈব-অজৈব যৌগের গঠন নির্ণয়ে অবলোহিত রশ্মি ব্যবহার করা হয়।

চিকিৎসা বিজ্ঞানে 
চিকিৎসা বিজ্ঞানে সর্বপ্রথম ১৯৫৬ সালে বক্ষ ক্যান্সার সনাক্তকরণের মাধ্যমে শুরু হয়। ক্যান্সার আক্রান্ত কোষ এর অবস্থান ও বিস্তৃতি সনাক্তকরণের জন্য আইআর রশ্মি ব্যবহার করা হয়। সন্নিকট আইআর রশ্মি দ্বারা রক্তের হিমোগ্লোবিন এ অক্সিজেন পরিমাপ করে মস্তিষ্কে রোগ নির্ণয় করা হয়। মূলত সদ্য প্রসূত শিশুদের মস্তিষ্কের ক্ষত নির্ণয়ে এটি ব্যাপকভাবে ব্যবহৃত হয়।

ফিজিওথেরাপিতে 
শরীরে বিভিন্ন অঙ্গে ব্যাথা, মাংসপেশী শক্ত হয়ে যাওয়া, ঘাড় ও হাতের উপরিভাগের ব্যথা বা ফ্রোজেন সোল্ডার এর ব্যথা নিরাময়ে আক্রান্ত স্থানে আইআর রশ্মি প্রয়োগ করে ম্যাসাজ করা হয়। যার ফলে আক্রান্ত স্থানে রক্ত চলাচল সচল হয় এবং ব্যাথা প্রশমিত হয়। এই রশ্মির প্রভাবে রক্ত সংবহন এবং কোষের জৈবিক কার্যকলাপ বৃদ্ধি পায়। এটি সমস্ত দেহের তাপমাত্রা বৃদ্ধি না করে ত্বকের প্রয়োজনীয় জায়গায় তাপ বৃদ্ধি করে এবং ত্বকে শিথিলতা আনে। রক্তনালীগুলোকে প্রশস্ত করে এবং ত্বকে রক্ত পরিবহনের মাত্রা বৃদ্ধি করে ত্বকের কোষ কলাকে উদ্দীপ্ত করে। কোষ কলার মেটাবলিজম বা কার্যকারিতা বৃদ্ধি করে ও ত্বকের রাসায়নিক পরিবর্তনে সাহায্য করে। যেহেতু এই রশ্মি ত্বকের গভীরে পৌঁছে ফলে ত্বকের সেই অংশটুকুতে সামান্য গরম ও আরাম অনুভূত হয়, রক্তসঞ্চালন বৃদ্ধি পায় এবং ক্ষতিগ্রস্ত মাংসপেশীগুলো শিথিল হয়ে ব্যাথা-বেদনা দূর হয়।

প্রতিরক্ষা ব্যবস্থায় 
আইআর সিকিউরিটি অ্যালার্ম সিস্টেম যেকোনো মুভমেন্ট শনাক্ত করে অ্যালার্ম বাজাতে পারে। এই ধরনের প্রতিরক্ষা ব্যবস্থা ব্যাংক, হাসপাতাল, অফিস, বাসাবাড়ি বা যেকোনো স্থানে ব্যবহারযোগ্য। সাধারণত আইআর এলইডি এর রেঞ্জ ২ মিটার। তবে একে লেন্স দ্বারা বিবর্ধিত করা যায়। আইআর ডায়োড মানব চোখে অদৃশ্য হওয়ায় এটা তুলনামূলক বেশি ব্যবহৃত হয়।

তথ্য আদান প্রদানে 
মোবাইল ফোনে কিছুদিন আগেও অবলোহিত রশ্মি দিয়ে তথ্য আদান-প্রদান করা হত। টিভি, সিডি প্লেয়ার, মিউজিক সিস্টেম সহ যাবতীয় ইলেকট্রনিক যন্ত্রের রিমোট কন্ট্রোলে অবলোহিত রশ্মি ব্যবহার করা হয়।

প্রকারভেদ 
 এনআইআর বা সন্নিকট আইআর
 এমআইআর বা মধ্য আইআর
 এফআইআর বা দূরবর্তি আইআর
 টিআইআর বা তাপীয় আইআর

তথ্যসূত্র 

 
পদার্থবিজ্ঞান
আলো
তড়িচ্চুম্বকীয় বর্ণালী
ও হেনরি

উইলিয়াম সিডনী পোর্টার (ইংরেজি: William Sydney Porter, (সেপ্টেম্বর ১১, ১৮৬২ – জুন ৫, ১৯১০), বিখ্যাত তার ছদ্মনাম ও হেনরি নামে। তিনি যুক্তরাষ্ট্রের অন্যতম আলোচিত ছোট গল্পকার। তিনি আমেরিকান জীবনযাপন নিয়ে প্রায় ছয় শতাধিক গল্প লিখেছেন। এক সময় কলেজ পাঠ্য হওয়ায় তার লেখা দ্য গিফট অব দ্য ম্যাজাই গল্পটি বাংলাদেশে খুবই পরিচিত ও জনপ্রিয়।

জন্ম 
উইলিয়াম সিডনী পোর্টার ১৮৬২ সালের ১১ সেপ্টেম্বর নর্থ ক্যারোলিনার গ্রিনসবরোতে জন্মগ্রহণ করেন। তার বাবার নাম এ্যালগারনন সিডনি পোর্টার, পেশায় ছিলেন চিকিৎসক।

তথ্যসূত্র

তথ্যসূত্র 

১৮৬২-এ জন্ম
১৯১০-এ মৃত্যু
মার্কিন ছোটগল্পকার
লেখক অসম্পূর্ণ নিবন্ধসমূহ
১৯শ শতাব্দীর মার্কিন ছোটগল্পকার
২০শ শতাব্দীর মার্কিন ছোটগল্পকার
২০শ শতাব্দীর মার্কিন ঔপন্যাসিক
নিউ ইয়র্ক শহরের লেখক
১৯শ শতাব্দীর ছদ্মনামধারী লেখক
২০শ শতাব্দীর ছদ্মনামধারী লেখক
জেমস জিন্স

স্যার জেমস হপউড জিন্স (সেপ্টেম্বর ১১, ১৮৭৭ – সেপ্টেম্বর ১৬, ১৯৪৬) একজন প্রখ্যাত ইংরেজ প্রাবন্ধিক ও বৈজ্ঞানিক কল্পকাহিনী লেখক।

তিনি ক্যামব্রীজ বিশ্ববিদ্যালয়ে পড়াশুনা করেন এবং ১৯০৫ থেকে ১৯০৯ সাল নাগাদ আমেরিকার প্রিন্সটন বিশ্ববিদ্যালয়ে ফলিত গণিতের অধ্যাপক হিসাবে দায়িত্ব পালন করেন। ১৯৩৫ সাল থেকে শুরু করে মৃত্যুর আগপর্যন্ত তিনি রয়েল ইনস্টিটিউশন ইন ইংল্যান্ড-এ জোতির্বিদ্যা বিষয়ে অধ্যাপনা করেন। তিনি বিজ্ঞানের ওপর জাদুকরী ও মোহময় সব লেখা লিখেছেন। তার জনপ্রিয় বইয়ের মধ্যে 'আমাদের ঘিরে থাকা মহাবিশ্ব' (The Universe Around Us) এবং 'রহস্যময় মহাজগৎ'(The Mysterious Universe) চিরায়তের মর্যাদা পেয়েছে।

তথ্যসূত্র 

১৮৭৭-এ জন্ম
১৯৪৬-এ মৃত্যু
ইংরেজ লেখক
ইংরেজ অজ্ঞেয়বাদী
ব্রিটিশ অজ্ঞেয়বাদী
ট্রিনিটি কলেজ, কেমব্রিজের প্রাক্তন শিক্ষার্থী
ব্রিটিশ পদার্থবিজ্ঞানী
ইংরেজ পদার্থবিজ্ঞানী
রয়েল সোসাইটির সভ্য
প্রবাহী গতিবিজ্ঞানী
ভাববাদী
নাইটস ব্যাচেলর
বিজ্ঞানের দার্শনিক
প্রিন্সটন বিশ্ববিদ্যালয়ের শিক্ষক
রয়েল পদক বিজয়ী
অর্পিতা সিং

অর্পিতা সিং (১৯৩৭ - ) একজন ভারতীয় চিত্রশিল্পী। তিনি পশ্চিম বঙ্গের বড় নগরে জন্মগ্রহণ করেন এবং দিল্লী পলিটেকনিকের আর্ট স্কুলে অধ্যয়ন করেন। পরবর্তীকালে নয়া দিল্লী ও কলকাতার উইভার্স সার্ভিস সেন্টারে ডিজাইনার হিসেবে কাজ করেন। ১৯৭২ সালে তার প্রথম একক চিত্র প্রদর্শনী অনুষ্ঠিত হয়। তারপর থেকে তিনি প্রচুর প্রদর্শনীতে অংশ নিয়েছেন। এর মধ্যে রয়েছে
 নয়া দিল্লী ট্রিয়েনালে (১৯৭৫, ১৯৮২)
 রয়াল একাডেমী, লন্ডন (১৯৮২)
 ইন্ডো-গ্রিক সাংস্কৃতিক প্রদর্শনী, গ্রিস (১৯৮৪)
 বেলগ্রেড এবং আংকারা (১৯৮৫)
 ফেস্টিভাল অফ ইন্ডিয়া, ফ্রান্স (১৯৮৬)
 হাভানা বিয়েনালে, কিউবা (১৯৮৭)
 আলজিয়ার্স বিয়ে নালে, আলজেরিয়া (১৯৮৭)
 ইন্ডিয়ান সংস্‌ প্রদর্শনী, সিডনি, অস্ট্রেলিয়া (১৯৯৩)
 মিডেল্‌স্‌ব্রো আর্ট গ্যালারী, মিডেল্‌স্‌ব্রো , যুক্তরাজ্য (১৯৯৫)

তথ্যসূত্র 

ভারতীয় চিত্রশিল্পী
১৯৩৭-এ জন্ম
জীবিত ব্যক্তি
বাঙালি ব্যক্তি
পশ্চিমবঙ্গের চিত্রশিল্পী
শিল্পকলায় পদ্মভূষণ প্রাপক
ভারতীয় নারী চিত্রশিল্পী
পশ্চিমবঙ্গের নারী শিল্পী
২০শ শতাব্দীর ভারতীয় চিত্রশিল্পী
২০শ শতাব্দীর ভারতীয় নারী শিল্পী
২১শ শতাব্দীর ভারতীয় নারী শিল্পী
লুইস ক্যারল

লুইস ক্যারল (ইংরেজি ভাষায়: Lewis Carroll; ২৭ জানুয়ারি, ১৮৩২ – ১৪ জানুয়ারি, ১৮৯৮) ছিলেন প্রখ্যাত ইংরেজ শিশুসাহিত্যিক ও গণিতবিদ।

'লুইস ক্যারল' নামটি শিশুদের কাছে সমধিক পরিচিত তার মজাদার বই 'আজব দেশে এলিস' (Alice in Wonderland) এবং এরই পূর্বানুস্মৃতি মূলক বই 'আয়নার মধ্যে দিয়ে' (Through the Looking Glass) এর জন্য। 'লুইস ক্যারল' আসলে অক্সফোর্ড বিশ্ববিদ্যালয়ের গণিতের অধ্যাপক চার্লস লুটউইজ ডজসন'র ছদ্মনাম ছিল। বিশ্ববিদ্যালয়ে গণিতের বই পড়ানোর পাশাপাশি ডজসন ছোটদের জন্য আবোল-তাবোল ছড়া আর মজার মজার সব কল্প-গল্প লিখতেন যা পরবর্তীতে বড়দেরও আকৃষ্ট করতে সমর্থ হয়।

১৮৩২-এ জন্ম
১৮৯৮-এ মৃত্যু
ইংরেজ লেখক
নিউমোনিয়ায় মৃত্যু
১৯শ শতাব্দীর ইংরেজ ঔপন্যাসিক
ক্রাইস্ট চার্চ, অক্সফোর্ডের প্রাক্তন শিক্ষার্থী
ইংরেজ শিশুসাহিত্যিক
ইংরেজ পুরুষ ঔপন্যাসিক
ইংরেজ পুরুষ ছোটগল্পকার
ইংরেজ ঔপন্যাসিক
ইংরেজ দার্শনিক
ইংরেজ ছোটগল্পকার
চেশায়ারের ব্যক্তি
ভিক্টোরিয় ঔপন্যাসিক
১৯শ শতাব্দীর ছদ্মনামধারী লেখক
প্লেটোর অ্যাকাডেমি

প্লেটোর অ্যাকাডেমি বা অ্যাকাডেমি ছিল প্রাচীন গ্রিসে অবস্থিত দার্শনিক আলোচনার অন্যতম একটি প্রতিষ্ঠান। বিশ্বের প্রাচীনতম বিশ্ববিদ্যালয় বা শিক্ষা কেন্দ্র হলো অ্যাকাডেমি। গ্রিসের রাজধানী অ্যাথেন্সের আকাদেমুস নামক বাগানে, যেখানে গ্রিক দেব-দেবীর উদ্দেশ্যে পশু উৎসর্গ করা হতো, সেখানে আনুমানিক খ্রিষ্টপূর্ব ৩৮৫ সালে দার্শনিক প্লেটো এটি প্রতিষ্ঠা করেন। প্রাচীন গ্রিক দর্শনের পাদপীঠ অ্যাকাডেমিকে বাইজেন্টীয় সম্রাট জাস্টিনিয়ান ৫২৩ সালে বন্ধ করে দেন। পরবর্তীকালে প্রায়শঃই এই সালকে প্রাচীনকালের সমাপ্তি বলে উল্লেখ করা হয়।

বহিঃসংযোগ
 Directions to the archaeological site of Plato's Academy, other useful information, and some photos

খ্রিস্টপূর্ব ৩৮০-এর দশকে প্রতিষ্ঠিত শিক্ষাপ্রতিষ্ঠান
প্রাচীন এথেন্স
আত্তিকার প্রত্নতাত্ত্বিক স্থান
খ্রিস্টপূর্ব ৪র্থ শতাব্দীতে প্রতিষ্ঠিত শিক্ষাপ্রতিষ্ঠান
শাস্ত্রীয় প্রাচীনত্বে শিক্ষা
হেলেনীয় সভ্যতা
এথেন্সের ভূ-চিহ্ন
নয়াপ্লাতোবাদ
প্লেটো
গ্রিসের প্রাচীন গ্রীক প্রত্নতাত্ত্বিক স্থান
জিমনেসিয়াম (প্রাচীন গ্রীস)
একাডেমিক সংশয়বাদ
লেনার্ড নিময়

লিওনার্ড নিময় (মার্চ ২৬, ১৯৩১ - ২৭ ফেব্রুয়ারি, ২০১৫) একজন মার্কিন অভিনেতা। তিনি স্টার ট্রেক সিরিজে মিস্টার স্পক চরিত্রে অভিনয়ের জন্য সবচেয়ে বিখ্যাত। এছাড়া তিনি অন্যান্য চলচ্চিত্রে অভিনয়, এবং বেশ কিছু চলচ্চিত্র ও টিভি সিরিজ পরিচালনা করেছেন। বস্টন শহরে জন্ম গ্রহণকারী নিময় ইউক্রেনীয় বংশোদ্ভূত, এবং ইহুদী ধর্মাবলম্বী।

চলচ্চিত্র

পরিচালনা 
 স্টার ট্রেক ৩: দি সার্চ ফর স্পক (১৯৮৪)
 স্টার ট্রেক ৪: দি ভয়েজ হোম (১৯৮৬)
 থ্রি মেন অ্যান্ড এ বেবি (১৯৮৭)
 দি গুড মাদার (১৯৮৮)
 ফানি অ্যাবাউট লাভ (১৯৯০)
 হোলি ম্যাট্রিমোনি (১৯৯৪)
 টি জে হুকার, দি পাওয়ার্স অফ ম্যাথু স্টার, ডেডলি গেম্‌স, এবং দি সিম্পসন্স সিরিজের কিছু পর্ব

অভিনয় 
 জোম্বিস অফ দি স্ট্রাটোস্ফিয়ার (1952)
 দেম! (1954) (uncredited) 
 স্যাটান্স স্যাটেলাইটস (1958) 
 দি ব্রেইন ইটার্স (1958) 
 দি টোয়াইলাইট জোন – "A Quality of Mercy" (1961)
 ডেথওয়াচ (1966)
 স্টার ট্রেক (১৯৬৬-১৯৬৯): স্পক
 Star Trek: The Animated Series (1973-1974)
 Invasion of the Body Snatchers (1978) 
 Star Trek: The Motion Picture (1979) 
 A Woman Called Golda (1982) (TV) 
 Marco Polo (1982) (mini) TV Series
 Star Trek II: The Wrath of Khan (1982)
 Star Trek III: The Search for Spock (1984)
 The Sun Also Rises (1984) (mini) TV Series
 The Transformers: The Movie (1986) Galvatron
 Star Trek IV: The Voyage Home (1986) 
 Star Trek V: The Final Frontier (1989) 
 দি সিম্পসন্স (১৯৮৯): স্বয়ং(কণ্ঠ)
 নেভার ফরগেট (১৯৯১) (TV)
 Star Trek: The Next Generation – "Unification" (1991) (two-part episode): Ambassador Spock
 Star Trek VI: The Undiscovered Country (1991) 
 Lights: The Miracle of Chanukah (1993) (voice) 
 দি হ্যালোউইন ট্রি (১৯৯৩) (কণ্ঠ) 
 The Pagemaster (1994) Dr. Jekyll/Mr. Hyde (voice)
 Brave New World (1998)
 Atlantis: The Lost Empire (2001): King Kashekim Nedakh (voice)

 চিত্রনাট্য 
 স্টার ট্রেক: দি মোশান পিকচার (১৯৭৯) (uncredited) 
 স্টার ট্রেক ৩: দি সার্চ ফর স্পক (১৯৮৪) (uncredited) 
 স্টার ট্রেক ৪: দি ভয়েজ হোম (১৯৮৬) 
 স্টার ট্রেক ৬: দি আনডিস্কাভার্ড কান্ট্রি'' (১৯৯১)

১৯৩১-এ জন্ম
মার্কিন অভিনেতা
২০১৫-এ মৃত্যু
২১শ শতাব্দীর মার্কিন অভিনেতা
ম্যাসাচুসেটসের সঙ্গীতশিল্পী
ইউক্রেনীয় ইহুদি বংশোদ্ভূত মার্কিন ব্যক্তি
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ লেখক
২০শ শতাব্দীর মার্কিন কবি
২০শ শতাব্দীর মার্কিন সঙ্গীতশিল্পী
২১শ শতাব্দীর মার্কিন ইহুদি
মার্কিন চলচ্চিত্র অভিনেতা
মার্কিন পুরুষ কবি
মার্কিন গায়ক
মার্কিন টেলিভিশন অভিনেতা
মার্কিন ভিডিও গেম অভিনেতা
মার্কিন কণ্ঠাভিনেতা
মার্কিন টেলিভিশন পরিচালক
অডিওবই পাঠক
ইংরেজি ভাষার চলচ্চিত্র পরিচালক
মার্কিন ইহুদি অভিনেতা
ইহুদি সঙ্গীতশিল্পী
বিজ্ঞান কল্পকাহিনী চলচ্চিত্র পরিচালক